b'\n_START_ARTICLE_\nYhdyskuntaj\xc3\xa4te\n_START_PARAGRAPH_\nYhdyskuntaj\xc3\xa4te on tuotteiden loppukulutuksessa yhdyskunnissa syntyv\xc3\xa4\xc3\xa4 j\xc3\xa4tett\xc3\xa4, joka on usein j\xc3\xa4rjestetyn j\xc3\xa4tehuollon piiriss\xc3\xa4. Sit\xc3\xa4 syntyy l\xc3\xa4hinn\xc3\xa4 kotitalouksissa ja palvelualoilla vastakohtana teollisuusj\xc3\xa4tteelle, joka syntyy tuotannossa. Yhdyskuntaj\xc3\xa4te on tavallisesti sekaj\xc3\xa4tett\xc3\xa4._NEWLINE_Yhdyskuntaj\xc3\xa4tteiden sijoittamista kaatopaikoille on v\xc3\xa4hennetty voimakkaasti viime vuosina vallinneen suuntauksen mukaan. Vuonna 2017 en\xc3\xa4\xc3\xa4 noin prosentti yhdyskuntaj\xc3\xa4tteest\xc3\xa4 sijoitettiin kaatopaikoille. Tilalle on tullut j\xc3\xa4tteiden hy\xc3\xb6dynt\xc3\xa4minen: aiemmin kaatopaikalle sijoitetun j\xc3\xa4tteen hy\xc3\xb6dynt\xc3\xa4misest\xc3\xa4 kilpailevat sek\xc3\xa4 energiantuotanto ett\xc3\xa4 materiaalina hy\xc3\xb6dynt\xc3\xa4minen. Yhdyskuntaj\xc3\xa4tteen energiana hy\xc3\xb6dynt\xc3\xa4minen on ollut viime vuosina vallitsevin hy\xc3\xb6dynt\xc3\xa4mistapa.'